經數:一七六三

經名:大般涅槃經集解卷第二十

頁數:四六一

上	欄

應如前. 備有五句. 但言苦無我者. 依無我觀.

兼得法空涅槃. 亦空兼亦盡矣

我與無我性無有二(至)汝應如是受持頂戴

案. 道生曰. 因緣不得相離. 因緣有故. 學得成

佛. 豈離無我而有我耶. 僧宗曰. 此第八正理

也. 如智人所解. 因果之相關也. 寶亮曰. 就昔

敎之時. 不作我無我. 若就今敎故不俟言也.

我者. 據佛果. 無我者. 據生死. 論實相之中.

則無別也

善男子汝亦應當堅持憶念(至)說我無我無有

二相  案. 道生曰. 彼所明不二之義. 亦如今

說也. 敬遺記僧宗曰. 第八段. 引昔空敎所說

中道. 以爲證也. 彼燈主品中. 明前二後二. 俱

不能□. □亦不離前. 後二也. 昔已久說. 非獨

今明. 重出謬情. 非經不辯也. 寶亮曰. 第三重

明作善業也. 就行人而*辨相續中道也. 此我

無我不異上釋. 然上之所明. 據空無異邊也.

今於此中. 談其相續邊也. 轉此相續一行人

之語故. 謂之我無我也. 所以引般若經爲證.

相續義者. 故如因成假義. 若直一也. 不名因

成. 若各異也. 亦不名因成. 因成者. 有能成所

成. 能成是總也. 今相續亦如此. 直一亦不相

續. 若直異. 亦不相續. 要是前法謝後法起. 補

此曾有之處. 假名中道相續語故. 從因至果.

喩如五味之相續也. 法蓮記僧宗曰. 第九引

經爲證. 然大品經. 乃不說我無我義. 說非初

心得. 非離初心得. 成無二之義也

如因乳生酪因酪得生蘇(至)因熟蘇得醍□

案. 道生曰. 擧近事. 以譬遠理也. 僧亮曰. 三

中	欄

種中道. 以因緣爲本. 但證因緣餘者. 自明先

說正因. 如乳酪等法也. 後破其橫計. 成因生

之義也. 敬遺記僧宗曰. 此下第九借譬. 以顯

中道一異之旨也. 先擧三關. 此中不許從自

他生. 許從乳生. 此言未了. 下因迦葉致難. 有

無之義乃彰耳. 法蓮記僧宗曰. 第十借乳酪.

爲譬亦證成第八無二之旨. 而因果相關也.

因乳生酪者. 1後因至果. 理不得異. 凡聖之

理. 理相關也. 智秀曰. 第三次明因果中道. 有

三番往復也. 第一佛自說. 第二迦葉難. 第三

佛答. 此下訖無有二相. 第一意也

如是酪性爲從乳生(至)乃至醍□亦復如是

案. 道生曰. □論理衷. 要從緣生. 非他非自

也. 智秀曰. 先開三種章門也

若從他生卽是他作非是乳生若非乳生乳無

所爲  案. 道生曰. 非乳則無. 豈從他耶. 僧亮

曰. 若水能生酪. 乳復何爲. 僧宗曰. 卽他作

者. 離乳之外. 其餘萬物皆稱他

若自生者不應相似(至)定復不復餘處來也

案. 道生曰. 苟能自生. 何用必續相. 似之後

耶. 僧亮曰. 若自生者. 不應須乳也. 若必續乳

而生. 不能無因. 非自力也. 則不俱生者. 以續

故不俱. 若能自生. 亦可俱也. 不從餘處來者.

向以不俱. 明不不自生. 復似從餘處而來. 續

彼後也. 僧宗曰. 此難有三重. 一謂不應續乳.

二謂應與乳□. 三謂應異處來也

當知乳中先有酪相  案. 道生曰. 不從他來.

又不自生. 唯應乳出故. 言先有其相也

甘味多故不能自變乃至醍□亦復如是

下	欄

案. 僧亮曰. 先有酪相者. 先 有甘也. 不能自變

者. 待□乃能變多爲少. 甘多爲乳. 甘少爲酪.

故不一也. 同是甘性. 性不異故. 是中道義. 寶

亮曰. 先有酪相者. 因中說果. 必有故言有也

是牛食□水草因緣(至)其乳則有色味之異

案. 僧亮曰. 廣以事證耳. 寶亮曰. 名肥□者.

此爲行人作譬也. 雪山喩五陰身. 草譬因果

性六行理也. 牛譬行人. 若於涅槃因果佛性

中學. 直向佛果. 不經四趣

是諸衆生以明無明業因緣故生於二相

案. 道生曰. 背明成無明故惑不二之相爲二

相耳. 非本二也

若無明轉則變爲明(至)亦復如是無有二相

案. 僧亮曰. 衆2生有心. 知苦可厭. 知樂可心.

不識苦故. 名無明也. 識則無明. 之名轉也. 是

則有明闇之異不一也

迦葉菩薩白佛言世尊(至)乳中有酪是義云何

案. 僧亮曰. 因緣中道離有無. 諸佛上所說.

有中道義味. 故有問也. 僧宗曰. 上擧三關. 明

自他有過. 許從乳生. 理未可見. 假作定有定

無之難. 使中道之旨顯也

世尊若言乳中定有酪相(至)何故乳中不生於

草  案. 僧宗曰. 百草之中. 亦應有乳. 如是乳

中. 亦有草者. 草爲因也. 乳爲果也. 若使因中

有果者. 果中亦可有因. 是則反覆有過也

善男子不可心言乳中有酪(至)亦不可說從他

而生  案. 僧亮曰. 甘時無醋. 故非有. 甘爲醋

因. 故非無也. 不從他生者. 定由乳出. 證因義

也. 僧宗曰. 佛自料3簡. 離二邊而得生酪也.

經數:一七六三

經名:大般涅槃經集解卷第二十

頁數:四六二

上	欄

上已*簡不從自生. 今不復釋也

若言乳中定有酪者(至)乳中定有酪性	案. 僧

宗曰. 黃白恬醋. 旣不一1一種. 故知. 乳時無

有酪也

若言乳中定無酪者(至)不可說言乳中定無酪

性  案. 僧宗曰. 若使乳之無酪. 如無□角者.

何故能生於酪. 而不生□角也

若言是酪從他生者(至)不可說言酪從他生

案. 僧宗曰. 向就定有定無爲過. 今復料*簡

從他生之爲失也. 若從他生. 水中何以不生

酪耶

善男子是牛食□草因緣故血則變白. 案.

僧宗曰. 三關之過. 上已具釋. 今顯正義. 非不

假緣. 得有變義. 此明資緣義也

草血滅已衆生福力(至)離乳而有無有是處

案. 寶亮曰. 草乳雖殊. 而有相續. 成一味之

義不得. 執云天然爲異也

善男子明與無明亦復如是(至)卽成醍□佛性

亦爾  案. 僧宗曰. 衆生有感果之力. 果有酬

因之用. 故能轉闇爲明也. 乳之與酪. 不得爲

二. 衆生與佛. 豈得爲二. 始終相續. 假說爲

一. 正可得言從緣而生也

善男子衆生薄福不見是草(至)卽見佛性成無

上道  案. 曇纖曰. 從此下. 答問云何諸菩薩.

能見難見性也. 寶亮曰. 佛性非是作法者. 謂

正因佛性. 非善惡所感. 云何可造. 故知. 神明

之體. 根本有此法性爲源. 若無如斯天然之

2質. 神慮之本. 其用應改. 而其用常爾. 當知

非始造也. 若神明一向從業因緣之所3稱起.

中	欄

不以此爲體者. 今云何言毒身之中. 有妙藥

王. 所謂佛性. 非是作法耶. 故知. 據正因而爲

語也. 若是果性. 則毒身之中. 理自無也. 復不

應以果來依因. 若以果來依因者. 勝□經應

言. 依生死故. 有如來藏. 而云依如來藏. 有生

死. 是名善說. 不亦卽此文乎. 大海雖□. 亦有

上味者. 微4理可據也

譬如虛空震雷起雲(至)能報佛恩眞佛弟子

案. 僧亮曰. 虛空譬佛. 雷譬涅槃經. 牙譬衆

生. 花譬見性也. 謂佛性由經故見也. 僧宗曰.

此第十結也

迦葉菩薩白佛言甚奇世尊(至)如汝所歎不違

我說  案. 僧亮曰. 答云何諸菩薩. 能見難見

性. 猶是長壽因也. 上辯三歸因之始也. 此一

答問是因之終也. 法瑤曰. 從若我住者. 已來

至文字品. 答此問也. 上三歸中. 明我性有佛

性. 似如有神我之性. 爲佛性也. 是以今廣明

佛性. 非有非無. 離乎二邊. 處於中道. 無相可

執. 若執則墮斷常二見也. 其性玄妙. 非二乘

所測. 十住大士. 猶尙5暖昧. 豈非難見耶. 智

秀曰. 此下答問有四番. 第一敬歎佛性. 佛卽

述成. 第二擧問請答. 佛卽答也. 第三請心立

誓. 佛卽爲說也. 第四迦葉設難. 佛卽答也. 此

卽第一敬歎

迦葉菩薩白佛言世尊佛性者云何甚深難見

難入   案. 智秀曰. 此下第二. 擧問請答也. 歎

述已竟. 更擧問也

佛言善男子如百盲人(至)三指示之乃言少見

案. 僧亮曰. 金□譬諸經敎一指譬三乘諸

下	欄

經. 說三涅槃. 實欲顯一常住涅槃. 文隱義微.

譬一指也. 二譬法花破二涅槃. 一乘雖顯. 常

我未明. 譬二指也. 三指者. 譬今日佛性常樂

之說. 卽便少見者. 6見已居終也. 終則感果

理彰. 說已便見. 始則事微難說. 雖示不了. 是

以經說十地菩薩. 見終不見始也. 僧宗曰. 盲

人譬十地已還. 生死者也. 百者. 蓋十數之極

耳. 造醫者. 善感聖也. 寶亮曰. 所問難見性

者. 正因性也. 今答中. 乃明緣因者. 正以得佛

果之日. 方明識正因也. 非唯果性難識. 因性

亦難知也. 下文言. 十地知終不知始. 是以問

在正因. 答以緣因

善男子是大涅槃微妙經典(至)如來旣說卽便

少見  案. 法瑤曰. 十住菩薩. 要聞涅槃. 乃得

□彿少見佛性. 此下明雖聞涅槃. 不能得正

信有7兩已也. 寶亮曰. 就文心義. 此實爲難.

云何行階. 法雲猶不知有佛性. 方須佛說. 乃

得見耶. 此謂住前□心中. 初十心者. 名十住

也. 第卄心. 名爲十行. 第□心名十□向. 若使

菩薩. 雖無量劫修行苦行. 不聞涅槃經者. 信

首五根. 終不可立. 信根立時. 正第□心也. 此

行人者. 要須佛說因果之性. 方涉信首耳. 如

向所論. 十住菩薩. 非是法雲明矣. 言少見者.

聞佛說後. 信慧漸明. 故稱少見

是菩薩摩訶薩旣得見已(至)緣覺之人能得見

耶  案. 寶亮曰. 此下訖猶爲無我輪之所惑

向明菩薩. 說因果之性. 得8進首根立. 登於

初也. 至乎十地行滿之時. 所離9障薄. 于時.

始復□彿見性八自在我空也. 雖觀此空. 心

經數:一七六三

經名:大般涅槃經集解卷第二十

頁數:四六三

上	欄

未淪□. 還入無我心中. 以其情未決. 故言爲

無我所惑耳. 非是橫計佛地. 作無我爲惑也

復次善男子譬如遠觀(至)非諸聲聞緣覺所及

案. 寶亮曰. 凡九譬. 爲難見作譬也

迦葉菩薩白佛言世尊(至)有衆生性皆說有我

案道生曰. 問意. 若唯佛是我. 而難見者.

凡夫天隔不應生於我想. 我想雖惑. 要必有

由. 若有由者. 便非懸絶. 云何而言十住菩薩.

乃□彿耶. 僧宗曰. 理旣深玄. 名亦應貴. 云何

世人. 亦復自造常樂之名. 傳之於世耶. 智秀

曰. 此下第三四段. 雖聞上說. 猶未了1故. 凡夫

有我. 以爲難也

佛言譬如二人共爲親友(至)如是二人互相往

反  案. 道生曰. 彼此相益. 有親友之義也. 僧

亮曰. 答意. 謂雖復有由. 而理自隔. 如下譬

也. 菩薩道尊. 譬之王子. 凡夫無德. 譬貧人

也. 互相往反者. 弟子受學. 師有化功. 彼此相

益之義也. 法瑤曰. 感往則應來者也. 僧宗曰.

往反者. 弘化之與所化之人. 懷抱相得也. 寶

亮曰. 此譬大意. 與前偸牛譬不異. 正爲四依

人出世爲喩也. 智秀曰. 下有三階. 第一顯佛

曾爲衆生. 先說有我. 緣盡捨化. 理歸聖所也.

第二譬衆生於後謬執耶. 我第三譬釋迦今

日出世而弘化也. 此下訖逃至他國. 第一譬

也

是時貧人見是王子(至)執持是刀逃至他國

案. 道生曰. 所說眞我. 能斷衆生斷見之惑. 譬

之刀也. 僧亮曰. 眞我常住. 謂之一也. 自在可

悅. 謂之好也. 解則斷惑. 喩之刀也. 結習永

中	欄

盡. 謂淨2明也. 心中貧著者. 眞我本以斷3貧

爲用. 而見則起貪明不了也. 執持是刀者. 謂

此眞理. 唯菩薩能說也. 逃至他國者. 弘化未

畢. 未應4捨謂逃也去此而之彼. 謂至他國

貧人於後寄宿他家卽於眠中□5藝言刀刀

案. 僧亮曰. 從師受解. 所解之理. 是其安

處. 譬家也. 師去失解. 譬他家也. 本因必發.

暫住不久. 譬寄宿也. 失解起惑. 以譬眠也.

惑心說我. 不由眞解. 譬眠中之語也

傍人聞之收至王所時王卽語汝言刀者可以

示我  案. 道生曰. 若以實爲實. 乃成竊耳. 以

不實爲實. 然後知非也. 應詰心其寶義. 爲索

示也. 僧亮曰. 菩薩旣去. 圓敎亦隱. 小乘以無

我爲化 偏敎失中. 譬6謗也. 違化得罪. 譬收

也. 必經斷事. 譬至王所也. 可以示我者. 初果

已斷. 示相之我. 是其所了. 今責心形色自在

之相也

是人具以上事答王(至)欲得刀者實不可得

案. 道生曰. 分裂詰心. 實不可得也. 僧亮曰.

忘現五陰. 推不可得也

臣與王子素爲親厚(至)不敢以手棠觸肉當故

取  案. 道生曰. 若修得爲用. 是故取耳. 得非

修故. 故名爲竊. 僧亮曰. 釋所以忘也. 眼親譬

聞慧. 手觸譬思慧. 故取譬脩慧也. 昔聞雖信.

意不思7議. 肉起脩慧. 而取耶. 所以忘本解

也

王復問言卿所見刀(至)我所見者如□羊角

案. 道生曰. 似而非也. 一往所見. 非實之謂

也. 僧亮曰. 羊角邪曲. 而以爲正. 麻米邪我.

下	欄

凡夫持此. 以起慢也

王聞是已欣然而○案. 僧亮曰. 有我是實.

而無我非果. 是聲聞之憂. 肉無我無實. 無我

是果理是可欣也

語言汝今隨意所至莫大愁怖  案. 僧亮曰.

我是惑首. 五道是[&FFFF]#. 非我見正不足致憂

我庫藏中都無是刀(至)曾見如是刀不言已便

崩  案. 僧亮曰. 謂三藏經. 是小乘法藏. 眞是

佛說. 無此相我. 肉於菩薩. 聞此我也

尋立食子紹繼王位  案. 僧亮曰. 第二果也

復問群臣汝等曾於(至)皆悉□□心索不得

案. 僧亮曰. 妙終皆作無我化也. 法瑤曰. 經敎

所明. 都無彼人所計之我. 肉菩薩邊聞所計

我耶. 歷擧四王. 心索不得刀者. 明千聖雖異.

而經敎是同. 衆生萬品. 而計我斯一也. 次第

四王者. 千聖相繼第四佛也

□後數時先逃王子從他國還歸其本土復得

爲王  案. 僧亮曰. 釋迦成佛

旣登王位復問諸臣(至)不見我刀眞實之相

案. 僧亮曰. 登王位者. 鹿野之說也. 外道計

我. 不同婆羅門計8白. 神刹利神赤. 首陀神

黃. ○陀羅計神黑也. 時王大○者. 雙樹之說.

眞實相也. 法瑤曰. 9句明四佛皆同. 今明未

來亦爾. 略擧一耳

善男子菩薩摩訶薩(至)持淨妙刀逃至他國

案. 智秀曰. 合第一譬也

凡夫愚人說言一切(至)如問刀相答似羊角

案. 智秀曰. 合第二譬

是諸凡夫次第相續(至)當知卽是菩薩相貌

經數:一七六三

經名:大般涅槃經集解卷第二十一

頁數:四六四

上	欄

案. 智秀曰. 合第三譬

大般涅槃經集解卷第二十1

大般涅槃經集解卷第二十一

2(文字品第十三

鳥喩品第十四)

釋十四音  釋鳥喩

明常無常六行不相離釋山頂見平地譬

文字品第十三

案. 僧亮曰. 此品答云何解滿字及與半字義.

廣上名字品也. 上說雖聞契經. 額知佛性. 聞

涅槃經. 知有佛性. 十地聞說. 猶尙□彿. 佛性

始終. 皆由經說. 問以顯之也. 法瑤曰. 上明佛

性難見. 十住猶不明了. 唯佛 能見. 是則佛性

之理滿足. 以肉滿字. 非佛性者. 皆非滿足. 以

沿半字. 又肉無常敎爲半字. 常敎爲滿字也.

又惑之根本爲半字. 一切善爲滿字也. 僧宗

曰. 上已廣因果. 及廣流通. 然以文理. 合爲經

體. 故此品廣文. 鳥月二喩. 廣理也. 文理旣

彰. 於經無闕矣. 智秀曰. 前品中. 迦葉云. 常

我之名. 不應爲凡夫所得. 佛擧王子爲譬. 明

常我之名. 乃由佛有. 是以迦葉. 因致此問. 若

常我之名. 由佛有者. 未知其餘名字. 復因誰

有. 所以言. 云何解滿字. 及半字所由也

佛復告迦葉所有種種異論(至)皆是佛說非外

道說  案. 道生曰. 因上所言. 凡夫所謂我者.

本出於佛. 今明外道所說. 亦皆如是. 然則文

字語言當. 理者是佛. 乖則凡夫. 於佛皆成眞

中	欄

寶. 於凡皆成俗諦也

迦葉菩薩白佛言世尊(至)然後能知是法非法

案. 僧宗曰. 明非但常名. 爲外道所竊. 凡是

一切記論. 有益之言. 皆從佛出也. 傳云. 十四

是字. 後者名音. 字與音合. 名爲滿也. 十四未

滿. 爲半也. 音字合故. 有記論也. 陰者有爲.

實法無爲也. 智秀曰. 此品有七段. 第一正答

問. 第二列出十四音. 第三約四音結成字義.

第四明音所以得有差別. 有十四音也. 第五

明滿字半字昇降相. 第六明知不知相. 第七

3導領勸旨. 佛卽述也. 此第一段有三□. 第

一佛先唱文字. 皆是佛說. 第二迦葉請釋根

本. 第三佛廣說字之本義也

迦葉菩薩復白佛言(至)卽是如來金剛之身

案. 道生曰. 彼之字義. 名曰不盡. 而指法身.

今先據涅槃爲端也. 僧亮曰. 其義云何者. 問

其字體. 亦問字義也. 有十四音. 此答字體也.

傳云. 胡本言字. 不言音. 譯人誤也. 名涅槃

者. 此答字義也. 佛說字意. 本爲涅槃. 息有爲

之苦. 說字之義也. 常故不流者. 釋音也. 涅槃

不爲生滅所遷流也. 僧宗曰. 傳譯云. 十四音

者. 爲天下音之本也. 如善用宮商. 於十四音

中. 隨宜暇語. 是故爲一切字本也. 此中但有

十二字. 餘二字零落不傳. 相承云. 悉曇二字

是也. 智秀曰. 此下第二段也. 十四音. 從惡阿

有十二. 合則爲六也. 從迦□以下. 有二十五

音. 以五爲一. 合則成五也. 幷前爲十一音也.

後有九音. 耶羅等合三爲一. 復得成三. 幷爲

十四也. 彼此不同. 風僧有異. 信之譯人耳

下	欄

是十四音名曰字本(至)最爲殊勝是故名□

案. 僧亮曰 言十四音. 而所4別十二者. 瑞應

經云. 書缺二字. 以此爲證也. 寶亮曰. 若就此

文而斷. 正應用涅槃爲二字. 然相傳不取. 未

詳所以也

迦者於諸衆生起大慈悲(至)大般涅槃是故名

摩  案. 僧宗曰. 三十八音. 從十四音出. 但就

三十八中. 前二十五音. 是次第從舌本聲. 次

至舌端. 次齒. 次脣. 從第二十六至第三十. 此

是超越不定. 下有八字. 皆表長短聲之相.

半字爲字本者. 義生此也. 夫致敎之體. 要覺先

半而後5漏. 此是前後次第根本耳. 迦□此五

字. 是舌本音也. 遮車此五字 . 舌中音也. □他

此五字. 舌端音也. 多他此五字. 是舌齒音也.

波頗此五字. 是脣音也. 耶羅和此五字. 是超

聲也. 下八字. 皆是縮張含吐之異也. 曇纖曰.

此二十五字. 皆前十二字中出. 下去諸字. 皆

不從出也

耶者是諸菩薩在在處處(至)有父母妻子是故

名羅  案. 智秀曰. 十四音. 訖此也. 此中九

字. 爲三音也

魯流盧樓如是四字(至)以是故名魯流盧樓

案. 僧亮曰. 向來諸字. 當字表義. 今此四字.

共表四義. 四義者. 謂三寶對法. 三寶以善對

惡也. 對法者. 以惡對惡. 如調達三逆. 種種爲

惡. 6越暇戒因緣. 未來惡也. 智秀曰. 第三段.

結成字義也. 正是以音表旨. 是目此音爲字

也. 字有滿半者. 以十四音. 用表圓理. 目爲滿

字. 表未圓理. 謂之半字也

經數:一七六三

經名:大般涅槃經集解卷第二十一

頁數:四六五

上	欄

吸氣舌根隨鼻之聲(至)皆因舌齒而有差別

案. 智秀曰. 第四段. 明音所以得有十四之音

也

如是字義能令衆生(至)而不同於陰界入也

案. 僧亮曰. 身口是文字之因. 文字是口業之

因. 皆是作法衆生佛性. 則不如是者. 乃由

文字說性. 衆生得知. 人謂. 佛性亦由文字. 得

淸淨也. 今明不了者. 從緣生故. 是作法也. 佛

性從緣見. 非作法也. 不同陰界入者. 不可壞

也. 寶亮曰. 佛性雖在陰界入中. 而非陰所攝

者. 眞俗兩諦. 乃是共成一神明法. 而俗邊□

陰入界. 眞體□無爲也. 以眞體無爲故. 雖在

1陰. 而非陰所攝也. 體性不動. 而用無暫虧.

以用無虧故. 取爲正因. 若無此妙體. 爲神用

之本者. 則不應言雖在陰入界中. 而非陰入

所攝也. 故知. 理致必爾矣. 如脫不爾者. 復不

可使佛果佛性. 倒入陰入界中. 而唱非陰界

所攝也. 卽曰謹述誠旨. 不敢妄有所作也. 智

秀曰. 爲成歎字功也. 以此而言. 歎字所表旣

妙. 下結勸也

是故衆生悉應歸依(至)等視衆生無有差別

案. 僧亮曰. 依不壞之2性. 成不壞之果也. 智

秀曰. 字有所表. 故遂感菩薩等視也

是故半字於諸經書記論文章而爲根本

案. 僧亮曰. 說字說音. 事已究竟. 此結上也

又半字義皆是煩惱(至)脩善行者名爲滿人

案. 僧亮曰. 上明未與音合之字爲半. 今明雖

合. 不得字旨. 亦是半也. 智秀曰. 次下顯半字

之功. 優劣也

中	欄

如是一切經書記論(至)無□無著眞得解脫

案. 僧亮曰. 上云一切善法根本. 人謂. 亦與如

來爲本. 佛無師悟. 非字所攝. 名離文字. 但言

半者是不善. 滿者皆善也

何等名爲解了字義(至)是人不知如來之性

案. 僧亮曰. 已說字竟. 次明解與不解. 若得出

之旨. 爲解字也. 智秀曰. 此下第六辯知不知

相也

何等名爲無字義耶(至)應離半字善解滿字

案. 僧亮曰. 字義者. 雖復讀誦文字. 而行違說

旨者. 字. 則不爲是人出也. 名爲無字. 未知常

住佛性故也

迦葉菩薩白佛言世尊(至)樂正法者應如是學

案. 僧亮曰. 第七段. 迦葉領旨. 佛述成也

鳥喩品第十四

案. 僧亮曰. 答問云何共聖行. 至太白與彗星

也. 上說文字. 此顯文之所表六行. 經體具足.

法理不偏. 六行常俱. 以鳥爲譬也. 法瑤曰. 滿

字者. 卽是常義. 半字者. 卽無常義. 常以無常

雖殊. 其理致是同. 昔說無常. 爲令得常. 得常

由乎無常. 豈得相離. 是則共成一聖. 名爲共

聖行也. 僧宗曰. 大分此品. 爲三段. 第一則六

行體. 第二寄因以明六行也. 第三就相行以

明六也. 寶亮曰. 此下兩品. 同廣文字下旨. 謂

常無常六行也. 鳥喩品雙明六行. 月喩品偏

明三行. 然俱廣明理故. 共答一問也. 此品總

別有二門. 第一從品初以下. 總門也. 第二從

如來已離憂悲訖品. 別門也. 智秀曰. 此品分

爲二段. 第一從初訖復異豆粟甘蔗. 略列六

下	欄

行也. 第二從如是諸種訖品. 廣明六行也. 廣

中別有章門. 至彼更3關

佛復告迦葉善男子鳥有二種(至)何以故性眞

實故  案. 智秀曰. 第一總別六行體也

迦葉白佛言世尊如是等物(至)乃至無我亦復

如是  案. 僧宗曰. 就明六行體中. 有4三章.

此第一就偏敎以明常無常也. 寶亮曰. 上來

至此. 總門明六行也. 智秀曰. 此廣門中. 第二

先明常無常也

迦葉菩薩白佛言世尊(至)是名鴛鴦迦□提鳥

案. 僧宗曰. 此第二階. 寄眞應以明我無我

也. 至極法身. 無有憂悲. 卽我義. 則有憂悲.

似如無我也. 借無想天. 以爲肉也. 無想天報.

唯有四陰. 不域其方所. 雖無住處. 要不得無

也. 近事尙難可知. 肉法身妙極耶. 樹神依樹.

亦如是也. 智秀曰. 廣門第二. 明無我也

復次善男子佛法猶如(至)第一微妙壞諸行故

案. 僧宗曰. 第三階. 明苦樂也

迦葉菩薩白佛言世尊(至)異法是我異法無我

案. 僧宗曰. 寄因以辨六行也. 明放逸則無常

苦果. 不放逸則常樂果. 長行釋偈. 小不次

第也. 先釋放逸果也. 次釋不放逸果. 次釋放逸

因. 次釋不放逸因也. 非聖凡夫者. 前已釋二

家因果. 今出其人也

如人在地仰觀虛空(至)如迦□提鴛鴦等鳥

案. 僧宗曰. 第三就相待明六行也. 以生死爲

下. 佛果爲上. 以上知下. 所以而常. 下不知

上. 故無常也. 寄譬明如來. 住智慧之上. 見五

道生死也. 借譬以明見. 而物情於譬生滯. 故

經數:一七六三

經名:大般涅槃經集解卷第二十二

頁數:四六六

上	欄

迦葉仰諮. 以拂斯跡也

大般涅槃經集解卷第二十一1

大般涅槃經集解卷第二十二

2月喩品第十五

菩薩品第十六)

釋月有六事. 以譬法身

釋日及歲星譬

釋未發菩提心. 爲作菩提因緣事

釋一闡提不受道事

月喩品第十五

案. 法瑤曰. 從見月不現. 至譬如日出衆霧悉

除. 答云何如日月大白問也. 上長壽金剛. 明

法身體相. 名字功德品. 結經名也. 經之大體.

以涅槃爲極致. 下竟解脫. 皆明大涅槃義耳.

從四種人竟四3到. 明弘經人. 卽是長壽金剛

緣因也. 從二十五有有我不耶. 竟共聖行鳥

喩明佛性. 卽是金剛長壽正因也. 一周大明

因果義訖. 今復明長壽金剛. 應感無方之能

也. 僧宗4曰. 上鳥喩. 遍就六行. 以明圓理. 今

明喩. 5遍明法身眞應之德也. 寶亮曰. 猶答

第十二問未竟. 更偏明常樂我三德也

佛復告迦葉譬如有人(至)爲化衆生示有生滅

案. 僧亮曰. 月譬有六事. 此第一明雖生不

生. 成前品未應物之跡. 廣常義也. 問曰. 在前

而先答月者. 以月事廣故也. 法瑤曰. 明一應

之跡始終也. 僧宗曰. 此譬中有五重. 第一擧

今一化始末. 第二明非但於此. 乃遍十方也.

中	欄

第三寄月食. 辨示有出身血事. 而實不可傷

也. 第四顯壽之脩短. 隨感而應也. 第五明如

來是衆聖之王. 能爲物益也. 須彌障故不見

者. 有四天下. 而須彌處中. 日月運行. 周□旋

轉也

善男子如此滿月餘方見滿(至)是故名爲常住

不變  案. 僧亮曰. 第二事. 廣上生滅義也. 從

初至十五日. 廣生義. 自下廣滅義也

復次善男子譬如滿月(至)如來常住無有變異

案. 僧亮曰. 第三事. 普應六道. 隨感而現.

亦是廣生中事也. 在在處處者. 旣大小之器

不同. 月形亦異. 譬六道旣殊. 跡亦不一也. 百

由旬者. 向擧水器. 明隨處而現. 此明去來隨

人也. 僧宗曰. 猶是第二事

復次善男子如羅○羅(至)分別法句如彼醫子

案. 僧亮曰. 第四事. 爲暇戒故. 示有出身血

等也. 法瑤曰. 明果報必受也. 僧宗曰. 第三事

也. 寶亮曰. 此示暇戒. 凡有三意. 第一明法身

無損. 猶如滿月. 雖有其事. 而無所傷. 第二所

以無傷. 引二人共□. 本無殺心. 雖死無罪. 第

三擧醫譬. 明有此示現. 必有利益也

復次善男子如人見月(至)是故如來常住無變

案. 僧亮曰. 第五事. 顯現涅槃及業報等也.

法瑙曰. 前示行惡止善也. 此示行善暇戒也.

僧宗曰. 第四事. 月實不蝕. 似損月. 取譬涅槃

復次善男子譬如明月(至)故言如來譬如明月

案. 僧亮曰. 第六事. 佛之功德. 略如彼也.

僧宗曰. 第五事也. 法瑤曰. 旣示行善. 暇戒止

惡. 今明樂法衆生. 從敎無厭也

下	欄

復次善男子譬如日出(至)卽是諸佛眞實法性

案. 僧亮曰. 答日問也. 有二譬. 初取長短

爲喩. 次以損益爲譬也

復次善男子譬如衆星(至)猶如世人不見晝星

案. 僧亮曰. 答太白星問也. 法瑤曰. 譬法身

玄妙. 寂 6寞絶於視聽之表. 於情爲隱. 唯見丈

六. 謂之爲極. 二乘之謂言無. 故二乘不見也

復次善男子譬如陰闇(至)不爲諸垢之所染故

案. 僧亮曰. 總以日月. 譬三寶滅也. 法瑤

曰. 譬佛在世人. 謂體盡丈六. 是則無有常住

法身. 今明涅槃之後. 故異上耳

復次善男子譬如黑月(至)如彼日月無有滅沒

案. 僧亮曰. 答7慧星問也. 謂佛不□興. 若

□支出世. 眞佛滅度. 人生倒見. 謂不祥也. 僧

宗曰. 黑月者. 以脩羅手8障. 令不見也. 又言

水精白銀爲月. 以水精邊故. 如黑月也

復次善男子譬如日出(至)一切諸惡無間罪業

案. 僧亮曰. 已證佛常. 六行已顯. 今說經功

德. 及聞經之益. 勸人受持. 通答二問. 云何未

發心. 而名爲菩薩. 至猶如閻色金. 無能說其

過也. 法瑤曰. 前日月太白*慧星等譬. 廣上

長壽金剛品也. 今次廣上名字功德品也. 一

經耳者. 起一聞之功. 終藉此慧. 衆惡消除. 不

言一經歷耳. 煩惱便盡也. 正顯此經功能. 滅

惡生善. 齊法身也. 竟良醫譬. 皆明經力也. 僧

宗曰. 經之置品. 乃出自後人. 隨義類而標之

耳. 謂菩薩品名應在此初. 相承. 仍舊9輒改

爲難. 付之來哲也. 寶亮曰. 若經生歷死. 發心

10之者. 名發心菩薩. 今言未發心者. 就一生

經數:一七六三

經名:大般涅槃經集解卷第二十二

頁數:四六七

上	欄

之中作論也. 此生中. 未經發心. 但見涅槃經.

改惡脩善. 起弘護之心. 便名發心菩薩也. 將

欲廣答此問. 故先借日月之光. 以譬涅槃經

也. 智秀曰. 此下有三意. 第一從此訖答二難.

廣顯經力也. 第二次因迦葉擧其前問. 卽是

正答所問. 第三後廣釋除闡提之義也

是大涅槃甚深境界(至)正法不斷僧寶不滅

案. 法瑤曰. 此明思慧思惟常住三寶之心

是故應當多脩方便(至)阿□多羅三□三菩提

案. 法瑤曰. 此明脩慧也. 以勤學故. 得近無

上道. 故言不久

是故此經名爲無量功德所成  案. 法瑤曰.

此經正明佛是常住. 常住猶三慧而成. 今以

此三. 苞一切行盡. 故言無量功德之所成也

亦名菩提不可窮盡   案. 法瑤曰. 因旣無量.

果亦無窮. 以因果俱無量故. 故稱大

以不盡故故得稱爲(至)身無邊故名大涅槃

案. 法瑤曰. 有般若智光故. 法身無邊. 以此二

事. 名爲大涅槃也

菩薩品第十六

復次善男子如日月光(至)是故復名大般涅槃

案. 道生曰. 雖未發心. 而得爲菩提之因. 與

大權無異. 若聞佛或信解. 則是菩提心發. 乃

爲因耳. 若 生誹謗. 豈爲因耶. 僧亮曰. 衆生受

道. 必由內信. 信之微者. 無過四重五逆. 善根

不斷. 由如毛髮. 藉此微善. 感涅槃光. 成菩提

因. 得名菩薩. 不畏大衆. 如彼眞金. 無過可說

也. 作菩提緣者. 菩薩以發心爲因. 住前三十

心是初發心之因. 卽日未有亡心. 而有重惡

中	欄

所障. 以經力故. 得作菩薩也. 法瑤曰. 向明能

滅 諸惡. 此明能生諸善. 發菩提心也. 僧宗曰.

善根未斷. 必有絲髮許也. 經有緣發之力. 能

令感悟. 深自改悔. 上心佛慧. 下度衆生. 令未

發心作菩薩也. 入毛孔者. 將明此經力能除

闇. 稱爲光也. 善以感敎. 敎善相扶. 義如入

也. 所益未深. 稱毛孔也

迦葉菩薩白佛言世尊(至)云何能斷一切煩惱

案. 僧亮曰. 夫有三障. 則不受道. 若聞皆作

菩提因者. 則善惡無差也. 如來何故. 說四依

義者. 若一經耳. 以是耳識所得. 巳爲菩提因

者. 何故. 昔云依智不依識耶. 云何斷一切煩

惱者. 夫不退菩薩. 要伏斷煩惱. 若不解義. 云

何伏結耶. 寶亮曰. 兩難各有兩關. 便成四也.

初關一往具非今旨也. 若三種罪人聞經. 便

爲菩提因者. 治戒破戒. 復有何殊. 第二關. 卽

以四依品結難也. 謂治戒者. 聞經亦爲菩薩.

破戒者. 亦爾者. 何用四依出世. 治破戒耶. 又

如佛言. 第二難亦兩關. 初關卽引上鳥喩品

云. 若能歸依一體三寶者. 雖有煩惱. 如無煩

惱. 若果一聞此經. 便能決信. 卽令煩惱根虛

者. 佛四依品中. 自說□沙佛所發心. 聞經尙

不解義. 云何一聞經耳. 便斷煩惱. 第二關. 卽

以理徵. 結成難也. 謂解惑相違也. 彼之積德

猶尙未解. 而此之經耳. 云何除惑耶. 智秀曰.

有兩難. 第一云. 若三種罪人. 心不樂向. 而若

經力. 强令發心者. 何須依四依人耶. 第二[&FFFF]#

果發心. 便是得理. 卽能遣惑者. 云何彼云三

□河沙佛所發心. 猶未解義. 此彼二說. 未可

下	欄

解也

佛言善男子除一闡提(至)以是義故名爲大事

案. 僧亮曰. 除一闡提者. 具三障故也. 云何

爲具. 謂不見因果. 煩惱障也. 說無因果. 業障

也. 世世積惡. 今成闡提. 報障也. 其餘衆生.

聞是經者. 謂四重五逆. 唯有惡業. 聞經生信.

時久種功德. 非無因也. 凡夫下劣. 不得聞者.

謂不應經耳. 聞亦不生信也

迦葉菩薩白佛言世尊(至)未發菩提心者得菩

提因  案. 僧亮曰. 謂此二人. 旣有業障. 應障

發心. 云何得發耶. 僧宗曰. 二難旣通. 今 廣明

經力發心之由

佛告迦葉若有聞是大涅槃(至)大乘妙典眞佛

所說  案. 僧亮曰. 見羅刹像者. 以有障故. 雖

復聞經. 不卽發心. 由經發夢. 夢見業果. 懼苦

發心. 經1之力也. 憶念菩提者. 發心有强弱

也. 强者生人中. 弱者生三塗. 雖受罪報. 菩提

之心不絶也. 法瑤曰. 誹謗經者. 將絶之時. 謗

對相現. 方生怖懼. 臨終之時. 其心○亂. 謂之

夢也. 罪對切人. 可怖可懼. 有過羅刹也. 寶亮

曰. 大論經敎. 有二時明義也. 經言. 以下下

智. 斷上上煩惱者. 應以昔經. 治三種罪. 而今

涅槃之敎. 方云能除此惑. 則於理相反. 云何

爲中耶. 經言下下智. 斷上上惑者. 此據眞無

漏道. 斷通爲語. 今所釋兩經. 正明伏道也. 夫

起惑之與生善. 本在有漏心中. 若心重心輕.

善惡俱爾也. 昔經明理不圓. 解亦微鮮. 故以

輕善伏於輕惡. 今經所明. 理旣周足. 信解深

勝. 故以增上之善. 得抑上上之惑. 所以知如

經數:一七六三

經名:大般涅槃經集解卷第二十二

頁數:四六八

上	欄

此者. 如戒律中. 若犯第二篇. 則於二十人中

懺方滅. 犯第三篇以去. 直對手而除. 乃至突

吉羅罪. 責心而遣. 若尋此爲言. 則應輕罪. 須

多人而滅也. 今則不然. 故知. 昔經理淺. 生善

則劣. 止伏輕惑. 今經理深. 生福增上. 能伏

重惑. 尋此而推. 昔經不能令人得道. 明矣

復次善男子如虛空中(至)一闡提輩立菩提因

案. 僧亮曰. 手瘡者. 闡提以耶見爲手. 有善

則壞. 取譬瘡也

則次善男子如馬齒草(至)密緻猶如金剛不容

外物  案. 智秀曰. 雨降無甄. 密緻者不受. 闡

提如是. 豈法雨之咎耶

迦葉菩薩白佛言世尊(至)如是所說有何等義

案. 僧亮曰. 引昔說作惡不悔偈. 證闡提不

可化也. 僧宗曰. 更問昔偈. 廣彰其惡. 先擧可

畏. 欲顯後偈無畏義也. 寶亮曰. 此下答第十

五問. 明三種罪人. 聞涅槃經. 改悔脩善. 能爲

人天之福田也. 本時有惡. □畏大衆. 今改往

脩來. 則無懼矣. 此答中說三偈. 初一行作造

惡於衆有畏之偈

佛言善男子不見者謂(至)□惡道者謂諸行也

案. 寶亮曰. 佛自廣釋也

迦葉復言如佛所說(至)如王夷坦道是義何謂

案. 僧亮曰. 引昔作罪能悔之偈. 證四重可

化也. 上說發心. 今說除惡也. 僧宗曰. 此答云

何於大衆得無. 言依經改悔. 廣脩諸善. 衆

惡消滅. 如王夷坦道也. 寶亮曰. 此第二偈. 政

明惡時不畏大衆. 說其本乃惡. 今依經改悔

者也

中	欄

佛言善男子見所作者(至)何以故諸佛法爾

案. 僧亮曰. 至無至處者. 無至名無始. 從無始

已來. 盡發露也. 又無至名涅槃. 以發露能至

涅槃也. 膏油俱盡者. 言佛由行. 得自然相好.

亦與人俱滅耳. 若有菩薩以下. 不信二人. 用

發露功德. □向菩提. 卽名菩薩也. 爲闡提毁

□. 言無因果. 然諸菩薩. 不以彼惡. 不捨而不

救也. 寶亮曰. 從有生死際. 至涅槃以來. 所作

惡業. 盡皆發露. 作此心而悔. 則無罪而不滅

也. □□捉水中月者. 爲闡提作喩. 夫水中之

月. 月之影也. □□譬闡提. 月譬涅槃. 水譬有

漏相善. 水中月譬涅槃影也. 無水則無月影.

1緣有佛說有漏之善. 善本資向涅槃. 氣分相

關也. 凡夫脩相善. 2故□重惑. 得人天報. 無

大粗苦. 顚倒謂樂. 猶如闡提. 見生死中. 五欲

之樂. 謂爲眞實也

作惡不卽受如乳卽成酪猶陸[&FFFF]#火上愚者輕

蹈之  案. 僧亮曰. 作惡方便. 及闡提之惡. 不

卽受報. 闡提生報. 非現報也. 如乳卽成3酪

者. 乳有現果. 明不如此. 愚者輕蹈者. 愚人見

現在. 不見未來. 以非現報. 而輕造之. 將出闡

提之行. 先說偈也. 僧宗曰. 還釋作惡之人. 所

以造罪. 以不見後世故爾. 若使前念爲惡. 後

念受報. 誰敢爲惡. 以不見後世故. 如陸覆火.

愚人所踐. 不覺燒也. 寶亮曰. 第三偈. 明不依

經悔者也

一闡提者名爲無目(至)流轉生死無有窮已

案. 僧亮曰. 無目者. 謂但見現在. 不見未來

也. 不見羅漢道者. 羅漢能斷未生. 而此人不

下	欄

見也. 寶亮曰. 譬如王使者. 乃應出是羅漢似

闡提. 而但將菩薩來對. 明此羅漢堅信大乘.

一向撥法華以次前經. 云非實而是方便. 言中

乃以闡提也. 王使譬菩薩也. 善談論者. 明菩

薩四辨也. 奉命他國者. 捨法身之地. 應生死

也. 寧喪身命. 終不匿王說者. 乃可爲外道所

弊. 終不唱佛是無常也. 譬如蓮華者. 喩行人

也. 旣協信作罪. 若見涅槃日者. 其信心必增

明也

復次善男子如優□羅華(至)何以故非法器故

案. 僧亮曰. 答問云何處濁世不汚如蓮華.

與二人爲譬雖有重罪. 不障發心. 不爲罪4行

汚也. 法瑙曰. 明菩薩能於衆無畏. 必忘身命.

宣弘常住. 而惡之世. 耶則誹謗其說. 而執解

不從. 不改其5□. 是處濁世不汚. 如蓮華也.

夫能不從外耶者. 皆由自己6肉眼伏累. 不

7歸煩惱汚其內心也. 故處煩惱. 不能染也.

四種蓮華. 生□泥中不爲彼□泥所汚. 答處

世不汚也. 次下 句. 雖有煩惱. 終不爲所汚. 以

知如來性相力故. 至譬良醫. 答煩惱不染也

大般涅槃經集解卷第二十二

經數:一七六三

經名:大般涅槃經集解卷第二十三

頁數:四六九

上	欄

大般涅槃經集解卷第二十三

廣擧十二種醫譬明經力

釋船師譬  釋蛇脫皮譬釋先陀一

名四實義  明改定經文失義旨

事	釋賣乳加水譬

菩薩品第二

復次善男子譬如良醫(至)唯除必死一闡提輩

案. 僧亮曰. 答問云何處煩惱. 煩惱不能染.

如醫療衆病. 不爲病所汚也. 自下爲經作譬

也. 八術者. 一治身. 二治眼. 四治小

兒. 五治耶. 六治毒. 七治胎. 八占星宿. 知所

屬可治不可治也. 一方有二千偈. 阿薩□病.

不可治者. 喩二重罪. 於昔契經. 不治之病. 明

涅槃難治能治也. 唯不能治必死病者. 不可

加治. 非難治也. 法瑤曰. 餘契經譬良醫. 經有

八種藥. 謂苦空無常無我. 不淨慈心因緣觀

佛. 滅八種病. 四倒三毒及等分也. 此下有十

譬. 悉明經有勝力. 能拔重罪. 八藥者. 謂八正

道也. 過八藥者. 此經理圓. 功德力勝. 故言過

也. 寶亮曰. 答第十七問也. 此第一譬. 昔法華

以前經敎也. 至後凡十二譬. 至文自述也

復次善男子譬如良醫(至)唯除生盲一闡提輩

案. 法瑤曰. 前言滅八倒. 此言生八解. 開二

乘常住慧眼也

復次善男子譬如良醫(至)若丸若散一切諸藥

案. 法瑤曰. 八藥譬除八倒病也. 僧宗曰 吐

中	欄

下者. 明罪報相也. 塗身者. 身意止觀也. 灌

鼻者. 謂數息也. 薰身者. 卽薰禪也. 洗者不淨

觀也. 丸者總觀也. 散者別觀也

而貧愚人不欲服之  案. 僧亮1白. 重罪旣重

障發心. 故不肯服也. 法瑤曰. 前明二乘人. 滅

八倒生八解. 此明凡夫及犯重者不信

良醫愍念卽將是人(至)以藥力故所患得除

案. 僧亮曰. 地獄是其歸處. 譬舍宅也. 畏苦發

心. 譬强服也. 應障不障. 譬患除也. 夫不信

者. 以不顧無常. 不懼罪對. 誹謗以之而生. 臨

終之時. 謗罪對現. 懼而改悔. 於是息謗生信

也. 無常罪對. 是思善之堂. 爲舍宅也. 生必歸

死爲還也. 苦相切迫. 然後始信. 爲强與服

女人産者兒衣不出(至)悉令發心除一闡提

案. 僧亮曰. 犯重之人. 有微善根. 能生發心.

譬女也. 未發心時. 罪所纏□. 譬兒衣也. 地獄

之報未除. 譬衣不出也. 法瑤曰. 明今之信. 皆

由昔善. 昔善爲母. 今信爲子也. 解不卽現. 猶

兒衣也. 煩惱未斷. 爲不出也. 聞經則無惑不

除. 猶2子衣卽出也

迦葉菩薩白佛言世尊(至)云何能與作菩提因

案. 僧亮曰. 昔經所明. 是二重罪人. 聞經不

生道果. 云何今日. 能令作因. 更申向旨也

佛言善男子是諸衆生(至)以是因緣我命得全

案. 僧亮曰. 二重罪人. 聞經得悟. 因果轉

明. 歎此經恩也. 法瑤曰. 知今之解. 藉昔微

善. 譬處胎也. 由經力故生信. 除不信之病. 與

母藥也. 以母善不朽. 所以子解得生. 譬我命

得全也

下	欄

奇哉我母受大苦惱(至)作菩提因除一闡提

案. 僧亮曰. 爲罪所纏. 譬受苦時也. 罪旣已

久. 譬十月. 善根不斷. 譬懷抱也. 今得發心.

譬生後也. 脩行無漏. 譬推乾也. 除斷結惑. 譬

去3濕也. 暇身口惡. 譬除便利也. 受持常樂.

譬乳□也. 僧宗曰. 行者爲母也. 方等爲藥. 常

解喩子. 令人受持. 譬與母藥也. 由經故有慧.

譬命全也. 脩十地行. 譬十月也. 除愛慢故. 譬

推乾去濕也. 得果之日. 酬於本期. 譬報恩也.

力者三十二相. 乃至十力也. 四部4第子. 如

侍衛也

復次善男子譬如良醫(至)唯除大龍一闡提輩

案. 僧亮曰. 醫譬佛也. 子譬菩薩也. 無上

5肉術. 譬佛性常也. 若龍若□. 譬二重罪也.

藥譬名味句身也. 革6履譬書之於紙墨也. 觸

諸□者. 譬讀誦也. 毒爲之消. 譬發心也. 法瑤

曰. 良醫譬經文. 子譬常住二字也. 欲明但聞

二字. 已7是滅惡. 肉具聞經耶. 滅四重五逆.

故譬塗革*履. 觸諸毒□. 毒卽消也

復次善男子譬如有人(至)除不橫死一闡提輩

案. 僧亮曰. 毒藥譬佛性. 以始聞故. 譬新

也. 大衆譬有爲行也. 聲者譬讀誦也. 死者譬

煩惱滅也. 法瑤曰. 常理如藥. 文字如鼓. 以藥

毒故. 聞鼓則死. 其理深故. 聽之者罪滅

復次善男子譬如闇夜(至)於諸善法無所營作

案. 僧亮曰. 餘經所說. 理不同故. 譬闇也.

日譬此經也. 重擧兩者. 聞此經. 如天之澤萬

物滋長也. 僧宗曰. 如法華中八十聲聞者誤

也. 彼經云八千聲聞也

經數:一七六三

經名:大般涅槃經集解卷第二十三

頁數:四七○

上	欄

復次善男子譬如良醫(至)其餘皆菩薩摩訶薩

案. 僧亮曰. 醫譬此經也. 非人譬犯重也. 妙

藥譬常住二字也. 使者譬受持此二字者也.

速與彼人. 譬爲說此二字也. 自往譬具足得

聞也. 法瑤曰. 凡四部之中. 未聞常住者. 及外

道犯重五逆非法之徒. 爲他人子也. 經爲良

醫. 理爲妙藥. 文存傳理. 爲遣使送藥也. 理貴

流通. 1流通要由文字. 爲○語使言卿持此藥

送與彼人也. 聞經之理. 衆魔惡友. 不能爲患.

猶人有藥力. 鬼神遠去也. 僧宗曰. 犯四重五

逆者. 一往聞經. 爲見使也. 思惟於理. 爲吾威

德也. 以此二事. 其罪得滅也. 寶亮曰. 此第八

譬. 明經力彼及外道也. 醫譬佛也. 使譬菩薩.

藥譬此經也. 爲彼解2說. 如送與也

復次善男子譬如聾人(至)所以者何無因緣故

案. 寶亮曰. 第九偏爲闡提作譬也. 聞經不

能生信. 如聾之不聞

復次善男子譬如良醫(至)終不能治一闡提輩

案. 僧亮曰. 犯重戒人. 不斷善根. 方之闡

提. 微爲勝故. 譬王也. 必入地獄. 譬必死病也.

報在未來. 於今不現. 譬腹內也. 律能治罪. 譬

下藥也. 勸令看律. 而不肯信. 譬不肯服也. 經

力發夢. 使地獄受苦. 獄是下道. 譬糞門生□

也. 亦受畜生之報. 譬□血雜出也. 法瑤曰. 卿

不見我腹內事者. 不信斷善根. 受地獄報也.

應服下藥者. 闡提初入地獄. 便有三念. 爲自

知也. 經說勝理. 如醫白王也. 良醫術力者. 譬

常理也. 隱處譬地獄也. 寶亮曰. 第十譬. 諸佛

善說五時經敎也

中	欄

復次善男子譬如良醫(至)必死之人一闡提輩

案. 僧亮曰. 此語聲及之. 非義宗也. 謂其罪

旣重. 法不能救耳. 僧宗曰. 上來八譬. 悉以

3□經也. 此兩4譬佛菩薩也. 寶亮曰. 第十一

譬. 由以除八倒爲喩也

復次善男子譬如良醫(至)最尊最勝衆經中王

案. 僧亮曰. 如來敎法. 先淺後深. 唯涅槃究

竟. 5無惑不除也. 寶亮曰. 第十二譬. 與法華

之前經作6喩也. 除三毒幷等分. 及四倒故.

故言八術. 復能博達過八種者. 譬涅槃經敎.

有十二術也. 此兩譬所以就人爲喩者. 遣物

疑也

復次善男子譬如大船(至)化度衆生亦復如是

案. 僧亮曰. 次答船師問也. 生死苦海. 人皆

心度. 而經能勸人脩學. 佛度生死. 更無餘道.

乘大涅槃. 以救苦人也. 下二風譬. 初譬速度.

後譬自慶. 皆勸美也. 寶亮曰. 自前四問. 明因

中利益. 此明果中利益也. 有三意. 此第一先

明諸佛得度已還濟衆生也. 智秀曰. 答第十

八問. 此下三問. 皆明經力能爲外物作緣. 船

有二種. 一者爲衆生作境界. 正以信敎. 故便

能生善也. 二者7妙佛住果地. 還度生死也

復次善男子譬如有人(至)墮於地獄畜生餓鬼

案. 寶亮曰. 第二意. 度生死所以速者. 經之

力也. 法瑤曰. 衆生雖有五戒十善. 欲度大海.

若住此善. 則不離生死. 聞此經則超越也. 僧

宗曰. 諸行爲船. 涅槃爲風. 脩行萬行. 必須圓

解常敎

復次善男子譬如有人(至)大涅槃經生淸淨信

下	欄

案. 寶亮曰. 第三意自慶也. 法瑤曰. 衆生爲

苦所切. 思善反惡之時. 8惑經脩行. 日進無

退也. 僧宗曰. □物情也. 生死輪轉. 所以不

息. 正由不値涅槃之風. 豈不深發增上之心

耶

復次善男子如蛇脫皮(至)亦名常住無有變易

案. 僧亮曰. 上說涅槃. 能度生死. 非餘契

經. 以此釋之也. 佛之眞身是實. 涅槃說實. 見

實則生死盡也. 應身非實. 契經以之爲實. 不

見實故. 生死不盡也. 法瑤曰. 蛇服皮者. 止明

雙樹一跡耳. 雖現捨生死. 而跡無生滅. 法身

常一也. 僧宗曰. 答第十九問. 向云乘涅槃船.

齊度衆生. 實無生滅. 物以王宮之生. 雙樹之

滅爲疑. 故以此譬拂滯也

復次善男子如菴羅樹(至)如來常住無有變易

案. 僧亮曰. 次答問云何觀三寶. 猶如天意

樹也. 上勸脩經. 9今說脩經之法. 有二意. 先

解如來身密. 猶如10無意樹也. 次解口11密. 如

先陀婆也. 法瑤曰. 天樹隨意感變. 人樹逐時

而遷. 遷變雖異. 而樹實常存. 擧人樹. 則天樹

可知也. 故近取此樹. 遠肉三寶也. 此譬與船

師蛇脫皮. 通明一身始終之示現也. 僧宗曰.

答第二十問. 向擧蛇譬. 一往但明非實滅也.

今寄樹譬有三時之變. 廣明初生乃至涅槃

一應之跡也. 此下有五重明義. 第一擧樹譬.

雖有三時之變. 實則不滅. 第二明口密. 能以

非常之言. 密詮常旨. 第三因明三寶興衰之

相. 以人不行故. 義言滅也. 第四勸立丈夫之

志. 旣理由人弘. 故抑抗其辭也. 第五更出末